b'\n_START_ARTICLE_\nPe\xc5\xa1\xc4\x8deni smilj\n_START_SECTION_\nOpis\n_START_PARAGRAPH_\nRastlina zraste od 20 do 40\xc2\xa0cm v vi\xc5\xa1ino, njeno steblo pa je pora\xc5\xa1\xc4\x8deno z gostimi svetlimi dla\xc4\x8dicami. Steblo se proti vrhu razcepi na ve\xc4\x8d vrhov, na koncu katerih se razvijejo rumena socvetja. Listi so podolgovato jaj\xc4\x8dasti, pri peclju pa so zo\xc5\xbeani. Rob listov je gladek, listi pa so po obeh straneh pora\xc5\xa1\xc4\x8deni s srebrnimi dla\xc4\x8dicami._NEWLINE_Ko\xc5\xa1ki so \xc5\xa1iroki od \xc5\xa1tiri do \xc5\xa1est milimetrov, rastlina pa cveti od julija do oktobra.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nPe\xc5\xa1\xc4\x8deni smilj uspeva na pe\xc5\xa1\xc4\x8denih podlagah. Pripravki iz rastline pospe\xc5\xa1ujejo izlo\xc4\x8danje \xc5\xbeol\xc4\x8da in pomagajo pri bolezni jeter in prebavil. Pomaga tudi pri ka\xc5\xa1lju, nahodu in dolo\xc4\x8denim vrstam alergij. Prevretek iz cvetov pomaga tudi pri revmati\xc4\x8dnih obolenjih, koprivnici ter ko\xc5\xbenih vnetjih, li\xc5\xa1ajih, ihtiozi, opeklinah ter pri motnjah vegetativnega \xc5\xbeiv\xc4\x8dnega sistema. Pomaga tudi pri zaprtju, driski, nespe\xc4\x8dnosti, glavobolu, pa tudi pri hemoroidih'